13ê êlule de cinîya bi nameyê Jîna (Mehsa) Emînî (22) paytextê Îranî Tahran de hetê ‘’Polîsanê ehleqî’’ ra ameye tepiştene û pê îşkenceyî ameyî qetilkerdene. A roje ra nata Rojhelat û Îran de şar payan ser o û çalakîyê şermezarkerdişî dewam kenê. Goreyê raporêkê fermîyî protestoyan de 7 çalakwanî û 4 polîsî ameyî kiştene.
Goreyê televîzyonê dewlete yê Îranî protestoyanê qetilkerdişê Jîna Emînî de tewr tay 17 kesî û goreyê  Rêxistina Heqanê Merdiman a Îranî (UST) tewr tay 31 sîvîlî hetê hêzanê dewlete ra ameyî qetilkerdene. Selahîyatdaranê Îranî roja çarşeme vatbi 6 çalakwanî ameyî qetilkerdene.
